
BROJ: VMLJ/DD-2176-128-02-3066-2/24.

Popovača, 7. studeni 2024.

Obrazloženje uz Prijedlog financijskog plana za  2025. godinu

te projekcije za 2026. i 2027. godinu

Sukladno Uputama za izradu proračuna Sisačko moslavačke županije za razdoblje 2025-2027., KLASA: 400-08/24-01/14, URBROJ: 2176-04-24-1 od 7. studenog 2024.godine i Zakona o proračunu (NN 144/21 ) izrađen je prijedlog financijskog plana Neuropsihijatrijske bolnice dr. Ivan Barbot Popovača za razdoblje 2025.-2027.godine.

Člancima 38., 39. i 42. Zakona o proračunu, proračun JLP(R)S, financijski plan proračunskog i izvanproračunskog korisnika za 2025. godinu predlaže se i usvaja na razini skupine ekonomske klasifikacije (druga razina računskog plana) isto kao i za 2026. i 2027. godinu.

Financijski plan se sastoji od općeg i posebnog dijela te obrazloženja. 

Opći dio financijskog plana sastoji se od:

- Sažetak Računa prihoda i rashoda

- Sažetak Računa financiranja

- Račun prihoda i rashoda

- Rashodi prema funkcijskoj klasifikaciji

- Račun financiranja

- Preneseni manjak prihoda nad rashodima

- Višegodišnji plan uravnoteženja

Posebni dio sastoji se od:

-Plana Rashoda i izdataka po izvorima financiranja i ekonomskoj klasifikaciju na razini skupine, raspoređeni u programe koji se sastoje od aktivnosti i projekata.

Obrazloženje

a) Obrazloženje općeg dijela financijskog plana proračunskog korisnika jedinice lokalne i područne (regionalne samouprave) sadrži:

· Obrazloženje prihoda i rashoda, primitaka i izdataka
· Obrazloženje prenesenog manjka odnosno viška (u slučaju da isti postoji)

Obrazloženje prihoda i rashoda, primitaka i izdataka

Pri planiranju prihoda i primitaka za 2025. godinu i projekcije za 2026. i 2027. godinu korištene su Upute za izradu proračuna Sisačko-moslavačke županije za razdoblje 2025.-2027.   te stvarno ostvareni rezultati u razdoblju siječanj-kolovoz  2024. godine. Ukupni prihodi za 2025. godinu planirani su u iznosu od 33.221.793 eura.  Osnovni izvori financiranja Bolnice su:
1. Prihodi za posebne namjene –  u planiranom iznosu od  30.103.223 eura što u strukturi

    čini  90,62 % ukupnog financijskog plana 

2. Opći prihodi i primici – županijski proračun  u iznosu od  460.065 eura što u strukturi čini

    1,38 % ukupnog financijskog plana

3. Vlastiti prihodi  u iznosu 156.005 eura što u strukturi čini   0,47 % ukupnog financijskog plana

4. Donacije  u iznosu od  120.000 eura  što u strukturi čini   0,36 % ukupnog financijskog plana

5. Prihodi od prodaje nefinancijske imovine u iznosu od  2.500 eura što u strukturi čini 0,01    %

    ukupnog financijskog plana

6. Pomoći u iznosu 2.380.000 eura što u strukturi čini 7,16 % ukupnog financijskog plana.  

Rashodi i izdatci  za 2025. godinu i projekcije za 2026. i 2027. godinu planirani su sukladno  Uputi za izradu proračuna Sisačko-moslavačke županije za razdoblje 2025.-2027., pri čemu prihodi Sisačko – moslavačke županije su planirani u iznosima kao i 2024. godine dok su ostali rashodi planirani  prema stvarno ostvarenim  u razdoblju siječanj-kolovoz  2024. godine.  
Obrazloženje prenesenog manjka 

Na dan 1.1.2024. godine u poslovnim knjigama na poziciji 922 Bolnica iskazuje manjak prihoda u iznosu od 12.500.205,81 eura. Obzirom da kumulirani manjak Bolnice  čini značajni dio ukupnog financijskog plana, planirano je sukcesivno pokriće manjka prihoda kroz razdoblje 2025.-2027. godine. Planirani izvor prihoda za pokriće manjka su Namjenski prihodi od HZZO. 
b) Obrazloženje posebnog dijela financijskog plana 
Program redovne djelatnosti  obuhvaća stacionarnu i specijalističko konzilijarnu zdravstvenu zaštitu s dnevnom bolnicom. 

Program javnih potreba u zdravstvu  obuhvaća  pružanje psiho i socioterapije branitelja oboljelih od PTSP i članova njihovih obitelji. Zbog razornog potresa, koji je 29.12.2020. godine  zadesio  Sisačko – moslavačku županiju, Dom za odrasle osobe Petrinja privremeno je smješten u prostorima bolnice. Bolnica za korisnike doma priprema tople obroke i vrši uslugu pranja rublja. Sisačko-moslavačka županija financiran rashode za pružanje tih usluga.

Program minimalnog financijskog standarda – DEC sredstva  koriste se za usluge tekućeg i investicijskog održavanja i nabavu nefinancijske imovine. 

	Naziv programa:


	Program redovne djelatnosti - zdravstvena zaštita bolesnika  oboljelih od akutnih i kroničnih duševnih bolesti. 

	Cilj programa:
	Obuhvaća stacionarnu i specijalističko konzilijarnu zdravstvenu zaštitu s dnevnom bolnicom. Bolnica u okviru svojih mogućnosti, odnosno raspoloživim sredstvima prema financijskom planu, svojim programom zdravstvene zaštite osoba s duševnim  smetnjama osigurava svu potrebnu zdravstvenu zaštitu od dijagnostičke obrade do liječenja i njege te rehabilitacije, odnosno uključenja u obiteljsku, radnu i društvenu sredinu. Osnovni cilj Bolnice koji svojim programom želi postići je omogućiti efikasno, pravodobno i kvalitetno liječenje svojih pacijenata pazeći pritom na što racionalnije korištenje financijskih sredstava i opreme s kojom raspolaže. Redovna djelatnost  planirana je ukupnom iznosu od  eura. Aktivnost redovne djelatnosti  financira se iz izvora prihoda:  4.3.2. Prihodi za  posebne namjene,   izvora prihoda 3.1.1. Vlastiti prihodi , izvora prihoda 6. Donacije,  izvora prihoda 5.2.  Pomoći te izvora 7.1. prihodi od prodaje nefinancijske imovine.

	Obrazloženje programa:
	Pružanje usluga specijalističko konzilijarne i bolničke zdravstvene zaštite uz stalno  na  podizanje kvalitete kroz uvođenje novih terapijskih i dijagnostičkih postupaka i stručno usavršavanje djelatnika, te osuvremenjivanje prostora i opreme. 

	Postignuti ciljevi i rezultati programa temeljeni na 

Pokazateljima uspješnosti u prethodnoj godini:
	 U 2023. godini u bolnici je liječeno 3155 pacijenata za koje je izvršeno 184.758 bolničkih dana. Prosječno je bilo popunjeno 509 kreveta ili 89 % kapaciteta. U dnevnoj bolnici liječeno je 406 pacijenata i popunjenost kapaciteta bila je 142 %. U polikliničkoj konzilijarnoj zdravstvenoj zaštiti obrađeno   je 73.499 pacijenta pri čemu je izvršeno 205.390 usluga ili prosječno 2,79 usluga po pacijentu.  Plan za 2025. godinu obuhvaća povećanje izvršenja svih usluga do 5 % kako bi se povećali prihodi bolnice i to:  popunjenost 525 kreveta u stacionaru, u dnevnoj bolnici liječiti 430 pacijenata, u polikliničkoj konzilijarnoj zdravstvenoj zaštiti obraditi   78000 pacijenta. 

	
	


	Naziv programa:


	Program psiho i socioterapije branitelja oboljelih od PTSP-a i članova obitelji

	Cilj programa:
	Povećanje zdravstvenog standarda na području Sisačko-moslavačke županije za branitelje i članove njihovih obitelji kroz farmakoterapijski, psihoterapijski i socioterapijski pristup.


	Pokazatelj uspješnosti programa:
	Tijekom 2023. godine program  je obuhvatio 628 branitelja i članova njihovih obitelji  kroz prvi i kontrolni psihijatrijski pregled, individualnu, grupnu i obiteljsku psihoterapiju te rehabilitacija i resocijalizacija kroz različite oblike radno okupacionih aktivnosti. Evidentirano je 5133 dolaska u savjetovalište. 



	Opis programa:
	Zbog dostupnije i kvalitetnije zaštite psihičkog zdravlja branitelja i članova njihovih obitelji organizirana je rehabilitacija i resocijalizacija kroz različite oblike radno okupacionih aktivnosti u koje su  uključeni branitelji kao i članovi njihovih obitelji 

	Obrazloženje programa kroz ciljeve koji će se ostvariti provedbom programa
	Zaštita psihičkog zdravlja branitelja i članova njihovih obitelji.


	Naziv programa:

Cilj programa:

Pokazatelj uspješnosti programa:
Opis programa:
Obrazloženje programa kroz ciljeve koji će se ostvariti provedbom programa
	Program redovna djelatnost-  

Financira se iz izvora prihoda 1.6. opći prihodi zdravstvo  u iznosu od 79.633,00 eura.  Program se odnosi na sufinanciranje usluge pranja rublja i pripreme obroka za štićenike Doma za  odrasle osobe Petrinja na privremenom smještaju u našoj bolnici  nakon razornog potresa koji je oštetio objekte u Petrinji.  U 2023. godini isporučeno je 26.536 dnevnih obroka te je oprano  26.515 kilograma rublja za potrebe Doma.  Planom za 2025. godinu nastavljamo izvršavati usluge sukladno potrebama Doma.



	Naziv programa:


	Minimalni financijski standard - zdravstvo

	Cilj programa:
	Održavanje i zanavljanje objekata i opreme bolnice.

	Pokazatelj uspješnosti programa:
	Skraćivanje liste čekanja i poboljšanje standarda smještaja pacijenata za vrijeme bolničkog liječenja.


	Opis programa:
	Zanavljanje opreme u 2025. godini planirano je u iznosu od 353.887 eura. 

	Obrazloženje programa kroz ciljeve koji će se ostvariti provedbom programa
	U 2025. godini planira se nabava 5 kanalnog EMNG uređaja za potrebe Poliklinike za neurologiju i neurofiziološku dijagnostiku jer se postojeći uređaj  više ne može servisirati zbog starosti uređaja, uređaja za ergometriju za potrebe Poliklinike za internističku dijagnostiku i liječenje jer se postojeći uređaj  više ne može servisirati zbog starosti uređaja, hematološkog analizatora za potrebe medicinsko biokemijskog laboratorija jer se postojeći uređaj više ne može servisirati zbog starosti uređaja, digitalni mamograf s tomosintezom za potrebe Poliklinike za radiologiju i ultrazvučnu dijagnostiku jer je postojeći uređaj  u najmu,  bolničkih kreveta, ormarića uz bolničke krevete  te garderobnih ormara za pacijente  na III A, III B, III C, III D , III E odjelu jer je postojeća oprema dotrajala.

 










     Ravnateljica:








Višnja Mandac Ljubičić, dr. med.  

